Katalin Novák
Katalin Éva Novák (født 6. september 1977) er en ungarsk politiker, som siden 10. maj 2022 har været præsident for Ungarn. Hun er Ungarns første kvindelige præsident. Novák er medlem af partiet Fidesz. Hun har været medlem af nationalforsamlingen siden 2018 og var minister for familieanliggender i den fjerde Orbán-regering fra 2020 til 2021.

Uddannelse 
Efter at have afsluttet sin sekundære uddannelse på i Szeged i 1996, studerede Novák økonomi ved Corvinus Universitetet i Budapest og jura ved Universitetet i Szeged. Mens hun var studerende, studerede hun desuden i udlandet på Université Paris X: Nanterre i Paris. Ud over ungarsk taler Novák fransk, engelsk og tysk.

Karriere 
Novák begyndte at arbejde i udenrigsministeriet i 2001 med speciale i EU og europæiske anliggender. I 2010 blev hun ministeriel rådgiver, og i 2012 blev hun udnævnt til kabinetschef i Ministeriet for Menneskelige Resurser.

I 2014 blev hun statssekretær for familie- og ungdomsanliggender i ministeriet for menneskelige evner, og endeligt var hun minister for familieanliggender fra oktober 2020 til december 2021.

Hun var vicepræsident for Fidesz mellem 2017 og 2021.

Den 21. december 2021 meddelte premierminister Viktor Orbán, at Novák ville være hans kandidat ved præsidentvalget i 2022. Den 10. marts 2022 vandt hun afstemningen i Nationalforsamlingen med 137 ud af 188 stemmer.

Referencer 

Politikere fra Ungarn
Ungarns præsidenter
Nuværende statsoverhoveder